Document ID: /roh_data/filtered/fineweb-2-filterrobots_roh.jsonl.gz/59883

cordial engraziament!
Cul di dad oz han omisduas equipas activas dil CB terminau lur sesiun da ballapei 2018/19 - cun els gest ils trenaders dad omisduas equipas. En quei senn admettein ad els tuts - Mario Solèr e Carlo Tuor, Bruno Steiner e Markus Steiner - in sincer engraziament per tut lur temps ch'els han investau en trenaments, preparaziuns e giugs per nies CB Trun/Rabius!
Sper ils trenaders contribueschan ina pluna ulteriuras persunas al success da nies club; era ad els lein buca tralaschar d'engraziar. Seigi quei ils commembers dalla suprastonza, las persunas cumpigliadas al kiosc, talas che lavan monduras, arbiters, ils caus-plaz, trenaders da juniors eav. Mintga singula persuna contribuescha sin sia moda e maniera el beinprosperar dil CB.
Plinavon engraziein era cordialmein a nos fideivels aspectaturs, ils quals accumpognan nus a Pustget ed ordeifer e lain sesentir nus mintga giug sco da casa. Quei secapescha buca da sez e nus schazegein nundetg quei sustegn - ENGRAZIEL FETG!